Document ID: 32009R1044

UREDBA KOMISIJE (ES) št. 1044/2009
z dne 4. novembra 2009
o spremembi Uredbe (ES) št. 274/2009 o določitvi količinske omejitve za izvoz izvenkvotnega sladkorja in izvenkvotne izoglukoze do konca tržnega leta 2009/2010
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti točke (d) prvega pododstavka člena 61 v povezavi s členom 4 Uredbe,
ob upoštevanju naslednjega:
(1)
V skladu s točko (d) prvega pododstavka člena 61 Uredbe (ES) št. 1234/2007 se lahko sladkor, katerega proizvodnja v tržnem letu presega kvoto iz člena 56 navedene uredbe, izvozi le v okviru količinske omejitve, ki se določi.
(2)
Podrobna izvedbena pravila za izvenkvotni izvoz, zlasti v zvezi z izdajo izvoznih dovoljenj, so določena v Uredbi Komisije (ES) št. 951/2006 z dne 30. junija 2006 o določitvi podrobnih pravil za izvajanje Uredbe Sveta (ES) št. 318/2006 glede trgovine s tretjimi državami v sektorju sladkorja (2). Vendar je treba zaradi morebitnih priložnosti na izvoznih trgih določiti količinske omejitve za tržna leta.
(3)
Uredba Komisije (ES) št. 274/2009 (3) določa količinske omejitve za izvoz izvenkvotnega sladkorja v višini 650 000 ton za tržno leto 2009/2010. Glede na najnovejše napovedi, objavljene ob začetku spravila sladkorne pese 2009/2010 bo v Skupnosti zaradi izjemno ugodnih vremenskih pogojev zagotovo pridelana zelo velika količina izvenkvotnega sladkorja. Količina izvenkvotnega sladkorja, proizvedena v letu 2009/2010, je prvotno ocenjena na približno 3-4 milijone ton, kar bi povzročilo resne težave pri skladiščenju in prenos velike količine sladkorja v tržno leto 2010/2011 kot kvotnega sladkorja. Zato je nujno povečati količinske omejitve za izvoz izvenkvotnega sladkorja na 1 350 000 ton za tržno leto 2009/2010.
(4)
Uredbo (ES) št. 274/2009 je zato treba ustrezno spremeniti.
(5)
Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
V členu 1 Uredbe (ES) št. 274/2009 se odstavek 1 nadomesti z naslednjim:
„1. Za tržno leto 2009/2010, ki traja od 1. oktobra 2009 do 30. septembra 2010, znaša količinska omejitev iz točke (d) prvega pododstavka člena 61 Uredbe (ES) št. 1234/2007 za izvoz izvenkvotnega belega sladkorja brez nadomestila, ki spada pod oznako KN 1701 99, 1 350 000 ton.“
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 4. novembra 2009

Labels: 3
17